Foto: APA Ozarboyjon energetika vaziri Natig‘ Aliyev vafot etdi. Bu haqda APA agentligi respublikaning Istanbuldagi bosh konsulligiga asosan xabar bergan. «Istanbulda davolanishda bo‘lgan energetika vaziri Natig‘ Aliyev hayotdan ko‘z yumdi», - deya ma’lum qilishgan agentlikda. Aniqlik kiritilishicha, Istanbulning Florence Nightingale klinikasida davolangan vazirning ahvoli keskin yomonlashgan va u hayotdan ko‘z yumgan.